სარაბურის პროვინცია

სარაბურის პროვინცია
სარაბური — ტაილანდის ერთ-ერთი ცენტრალური პროვინცია (ჩანვატი ). სარაბურის მეზობელი პროვინციებია (ჩრდილოეთიდან საათის ისრის მიმართულებით) ლოპბური, ნახონ რატჩასიმა, ნახონ ნაიოკი, პათუმ ტანი და აიუთაია . ითვლება, რომ პროვინცია აშენდა 1548 წელს, აიუთაიას მეფე მაჰა ჩაკკრაფატის მეფობის დროს ჯარების განსათავსებელ ადგლად.
გეოგრაფია
სარაბური მდინარე ჩაო ფრაიას ხეობის აღმოსავლეთ მხარეს მდებარეობს. პროვინციის აღმოსავლეთი ნაწილი დაფარულია მაღალი ვაკეებით და პლატოებით, ხოლო დასავლეთი ნაწილი ძირითადად დაბალ ვაკე დაბლობებს უჭირავს. სარაბურის პროვინციას უჭირავს 2 235 304 ჰექტარი ტყე, რომელთა შორისაც 460 522 25 ჰექტარი ეროვნულ ტყედაა გამოცხადებული (20,6 პროცენტი).
პროვინციაში ორი ეროვნული პარკი მდებარეობს. ნამტოკ ჩეტ საო ნოი იცავს 28 კვადრატული კილომეტრ ფართობს სცენური ჩანჩქერის გარშემო. ფრა პუტაჩაი იცავს ხაო სამ ლანის ტყეს, რომელიც მთიანი ლანდშაფტისგან შედგება და რამდენიმე მდინარესა და ჩანჩქერს მოიცავს. ყველაზე მაღალი სიმაღლეა ხაო ხროკი, რომლის სიმაღლეც 329 მეტრია.
პროვინციის მთავარი ქალაქი, რომელსაც ჩრდილო-აღმოსავლეთ რეგიონის კარიბჭესაც უწოდებენ ბანგკოკიდან 108 კილომეტრითაა დაშორიებული. პროვინციას 3 577 კვადრატული კილომეტრის ფართობი უჭირავს.
ისტორია
სარაბური უძველესი დროიდან მნიშვნელოვანი ქალაქი იყო. ვარაუდობენ, რომ იგი დაარსებულია დაახლოებით 1549 წელს აიუთჰაიში მეფე მაჰა ჩაკკრაფატის დროს. ვარაუდობენ, რომ მეფემ ბრძანა ლოპბურისა და ნახონ ნაიოკის ნაწილების გაერთიანება სარაბურის პროვინციის დასაარსებლად. აიუთჰაიას პერიოდიდან სარაბურის ისტორია ჩვეულებრივ უკავშირდება ბრძოლებსა და ომებს. რაც შეეხება სიტყვა სარაბურის" წარმოშობას, ვარაუდობენ, რომ ნუენგ ნონგ ნგონგ" -ის ჭაობის მახლობლად მდებარეობის გამო, მას სა (ჭაობი) და ბური (ქალაქი) ეწოდა.
კლიმატი
სარაბურს აქვს ტროპიკული სავანის კლიმატი, Aw (კოპენის კლიმატის კლასიფიკაციის სისტემით). კლიმატი არიდულია და ზამთრობით იშვიათი წვიმა ახასიათებს. ზაფხულობით ტემპერატურა მაღალია.
საშუალო წლიური ტემპერატურა 28-29 გრადუსი ცელსიუსია. მაქსიმალური ტემპერატურა საშუალოდ 33-34 გრადუსი ცელსიუსით და მინიმალური ტემპერატურა საშუალოდ 23-24 გრადუსი ცელსიუსით. აპრილი წლის ყველაზე ცხელი თვეა, ხოლო ზამთარიდან იანვარში გრილა.
ჰაერის ხარისხი
სარაბურს ჰაერის დაბალი ხარისხი აქვს ცემენტის წარმოების გამო, რომლისთვისაც ძირითადად ქვებს ამტვრებენ. პროვინციაში ჰაერის ხარისხი ხშირად აჭარბებს ნაწილაკების რეკომენდებულ ლიმიტებს.
სიმბოლოები
პროვინციის გერბზე გამოსახულია ტაძარი ვარ ფრა ბუდჰა ბაატი. მე -17 საუკუნეში მონადირემ იპოვა წყლის გუბე, რომელიც დიდ ნაკვალევს ჰგავდა. იგი გამოცხადდა ბუდას ნაკვალევად და მის გარშემო ტაძარი ააშენეს. ფრა ფუტთაბატი ნიშნავს ბუდას კვალს .
პროვინციული ხეა Lagerstroemia floribunda და პროვინციული ყვავილი არის ყვითელი ბამბის ხე (Cochlospermum regium ). ენდემური კიბორჩხალი, Larnaudia larnaudii არის პროვინციული წყლის ცხოველი.
ადმინისტრაციული დანაყოფები
პროვინციის მთავრობა
პროვინცია დაყოფილია 13 ოლქად (ამფოე ). რაიონები შემდგომში იყოფა 111 ქვე-ოლქად (ტამბიონი ) და 965 სოფლად (მუბანი ).
Ადგილობრივი მმართველობა
2019 წლის 26 ნოემბრისთვის არსებობს : ერთი სარაბურის პროვინციული ადმინისტრაციული ორგანიზაცია - PAO და 38 მუნიციპალური რეგიონი პროვინციაში.
ტრანსპორტი
რკინიგზა
სარაბურის მთავარი სადგურია სარაბურის რკინიგზის სადგური . კაენგ ხოის გადაკვეთაზე არის ძირითადი სარკინიგზო კვანძი.
გზა
სარაბურამდე მისვლა შესაძლებელია ფაჰონიოთინის გზაზე (ტაილანდის მარშრუტი 1). ასევე მიტტრაფჰაპის გზით (ტაილანდის მარშრუტი 2), რომელიც არის მთავარი გზა ჩრდილო-აღმოსავლეთ რეგიონში.
ჯანმრთელობა
სარაბურის მთავარი საავადმყოფოა სარაბურის საავადმყოფო, რომელსაც მართავს საზოგადოებრივი ჯანდაცვის სამინისტრო .
2017 წლის ადამიანის განვითარების ინდექსი
2003 წლიდან, გაეროს განვითარების პროგრამამ (UNDP) ტაილანდში პროგრესი განიცადა. აქ ადამიანის გავითარება ქვე-ეროვნულ დონეზე ხდება, რომელიც მოიცავს ადამიანის განვითარების რვავე ძირითად სფეროს. ეკონომიკური და სოციალური განვითარების ეროვნულმა საბჭომ ცალკეულ პროვინციების განვითარებაზე (NESDB) პასუხისმგებლობა 2017 წლიდან აიღო.
რესურსები ინტერნეტში
პროვინციული გვერდი, ტაილანდის ტურისტული ორგანო
ხაო იაის ეროვნული პარკი
სარაბურის ისტორია ტაილანდურ ენაზე
სქოლიო
ტაილანდის პროვინციები